पाएं अपने शहर की ताज़ा ख़बरें और फ्री ई-पेपरडाउनलोड करें
रेमडेसिविर इंजेक्शन की कालाबाजारी के खेल का एक और खुलासा हाे गया। सीआईए-थ्री ने साेमवार काे सेक्टर-13/17 के माेड़ से 4 इंजेक्शन के साथ एक युवक काे काबू कर लिया। वह इंजेक्शन की डिलीवरी देने की फिराक में था। बीकाॅम पास आराेपी 30 हजार रुपए में एक इंजेक्शन बेच रहा था।
पूछताछ में आराेपी ने एक डाॅक्टर से इंजेक्शन खरीदकर लाने की बात कही। सीआईए-थ्री मंगलवार उसे काेर्ट में पेश करेगी। सीआईए-थ्री प्रभारी अनिल छिल्लर ने बताया कि अाराेपी की पहचान सेक्टर-13/17 निवासी गाैरव जैन पुत्र साधुराम जैन के रूप में हुई है।
सोमवार शाम काे सूचना मिली कि एक युवक रेमडेसिविर इंजेक्शन बेचने के लिए सेक्टर-13/17 मोड़ पर खड़ा है। ड्रग कंट्रोल ऑफिसर विजय राजे काे साथ लेकर उन्हाेंने उक्त स्थान पर दबिश मार दी। माैके से आराेपी पकड़ में आ गया। उसके पास से रेमडेसिविर एंटी वायरल 4 इंजेक्शन बरामद हुए हैं। पूछताछ में गाैरव ने बताया कि वह इंजेक्शन को बेचने के लिए ग्राहक के इंतजार में खड़ा था।
पहले पकड़े गए हैं आरोपी: की कालाबाजारी करने के मामले में तीन गिराेह के आराेपी मामा-भांजे प्रदीप, सुमित, केशव, सुनील, मनाेज, इमरान, हिमांशु, आशीष काे पुलिस गिरफ्तार कर चुकी है। इस मामले में एक आराेपी सक्षम की तलाश में दबिश दी जा रही है। प्रदीप अभी रिमांड पर है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn